Spel sonder sukkel | oolfant
Leer reg spel. Op die regte manier.
Skryf vir die kursus in R299
Spel jou kinders
Jy weet dat om goed te kan skryf en reg te kan spel is verskriklik belangrik vir jou kind se toekoms.
Jy het al gehoor navorsing wys dat mense met goeie taalgebruik beter poste kry en meer bevordering.
Dis wat jy graag vir jou kind wil gee, maar ...
As jy self nie eens weet waar om te begin nie
As jy self nie watwonders spel nie
As spelling soos Kilimanjaro voel wat julle net nie kan oor nie
Lees asseblief verder.
Want wat hier volg kan die sukkel
vir jou uit spelling haal.
Ek hoef jou nie weer te herinner watter goeie indruk dit maak as jou kind goed kan spel nie.
Nie net vandag op familie en vriende nie, maar ook eendag op 'n werkgewer.
Mag ek nou onomwonde vir jou sê:
jou kinders kan goed leer spel.
En met baie minder pyn as wat jy vermoed.
Soos al my kursusse het Spel sonder sukkel ook 'n 30-dae-geld-terug-waarborg.
As jy nie tevrede is met die program nie, stuur jy binne 30 dae na jou aankoop vir my 'n e-pos en ek betaal jou geld vir jou terug. Sonder dat enige vrae gevra word.
Dis hoeveel vertroue ek het dat Spel sonder sukkel jou regtig gaan help met spelling.
Hoe lank neem dit om deur die kursus te werk?
Die videolesse is kort en bondig en is bedoel om die nodige konsepte so gou as moontlik aan jou te verduidelik. Saam is hulle so net oor 70 minute lank. Die werk om jou eie spelprogram te bou, is egter iets wat maande en selfs jare kan neem om af te handel. Die doel van die program is om vir jou 'n stuk gereedskapstuk te gee om eers makliker woorde, maar uiteindelik enige spelwoord, selfs die heel moeilikstes, vir altyd reg te leer spel.
Is die kursus geskik vir enige ouderdom?
Ja, dit leer jou basiese beginsels oor hoe mens memoriseer. Jy moet net jou tegnieke aanpas met kinders wat jonger is as 8 agt. Maar daaroor kry jy ook leiding in die kursus.
Is hierdie kursus 'n rekenaarkursus?
Die video's kan jy op jou rekenaar kyk, maar daar is ook transkripsies beskikbaar wat jy kan uitdruk en lees. Die werkboek moet uitdruk en op papier voltooi.
Werk die kinders op 'n rekenaar
As jy die elektroniese flitskaartprogram wat ek voorstel gaan gebruik, ja, dan werk die kinders op 'n rekenaar of op hulle selfone. Maar jy kan die beginsels in hierdie kursus net so goed toepas deur kartonflitskaartjies te maak.
Lewenslank. Die prys van die kursus is ook per gesin.
Sê net gou vir my wat kry ek alles as ek vandag inskryf?
Graag. Jy kry 10 videolesse + hulle transkripsies. Verder ook die werkboek wat jy stap vir stap lei deur die proses om jou eie spelprogram wat uniek aan julle gesin is op te stel.
Onthou jy dat ek aan die begin gevra het of jy moed sou kon skep dat die probleem met spelling vir altyd kon verdwyn as jy net 'n manier kon kry om jou kinders stap vir stap te leer om beter te spel?
Nou kan jy hierdie vraag antwoord. En met selfvertroue.
Want Spel sonder sukkel is presies so 'n stelsel wat jou in staat gaan stel om die goeie gewoonte om reg te spel baie makliker vir jou kinders te leer.
En die gemoedsrus dat jy hulle help met hierdie belangrike sleutelvaardigheid.
Voor jy Spel sonder sukkel koop ... lees eers hier
Jy is baie, baie welkom om Spel sonder sukkel as 'n alleenstaande kursus te koop, maar het jy geweet Spel sonder sukkel is outomaties ingesluit by die taalkursus 15-Minuut-Afrikaans.
In 15-Minuut-Afrikaans leer kinders vir 30 weke lank op 'n prettige manier van woordsoorte en bou hulle woordeskat uit. Maar in 15-Minuut-Afrikaans gaan jou kinders ook elke dag te doene kry met baie van die begrippe wat noodsaaklik is vir goeie spelling, soos wat vokale en konsonante is en hoe om woorde in lettergrepe te verdeel.